da en en en fr de da id da sv da da da da da da da da da da da da da da da da da da da nb da da da da nb da da en en
Fem ud af fem i en juli uge i et coronaår. - Svanholm Cricketklub
Mandag d. 13. juli 2020 kl. 17:13 af Henrik Pfaff
Det har været en travl uge med 3 førsteholdskampe, en 3. holds- og en juniorkamp – og tænk det skete henad midten af juli – det er ikke set før. Det er Covid 19 heller ikke.
Nu troede vi, vi var kommet ind i en stime, hvor Jonas og Hamid ordnede det hele.
Men hjemme mod Soranerne var det kun Jonas (26), der gjorde sig. Til gengæld fik anfører Zishan Shah sin første gærdetur i år– - d. 11. juli 2020 - og han følte sig bedre tilpas end de fleste (34). Wahab Hashmi nåede 27.
Zishan i årets første halvleg – mod Soranerne
På dette slag blev Hamid grebet ud af en soraner
129 for 7 var ikke imponerende mod Soranerne, der ikke har gjort meget væsen af sig. De endte med at lave 100 (Touqeer Ahmad 3/14, Lucky Ali 2/14), men ikke nogen stor præstation af hjemmeholdet.
Årets anden T 50 – i Herning
Dagen efter til Herning med Zishan Shah hjemme aftjenende den sidste af to karantæne T 50 dage fra sidste år.
Herning var så venlig at gå i marken, da de vandt lodtrækningen, så der kunne blive gærdespil for alle vores, idet det lykkedes dem at være all out på 43 overe.
Mads lod sig ikke mærke af, at han havde være til fars bryllup natten før og toppede med 79, 50 til Hamid Shah og 45 til træner Adnan Akmal i han første længere optræden.
Herning ude for 162 som svar til vores 244. Jonas Henriksen 4/39 og Touqeer Ahmad 3/19
Jonas Henriksen får overliggerne til at flyve i Herning. Foto Peter Power
3. holdet i knibe
Trods tilstedeværelsen af 4 mere eller mindre normale (fritspillede) andetholdsspillere havde tredjeholdet sine problemer i Valby Idrætspark, hvor der nu om stunder bydes på en pæn og velplejet bane.
I 30 overes kampen leverede vi 21 ekstra og det hjalp Frem til 136/9 (Said Alam 3/15).
Men det var intet mod Frem, der smed 29 udenom.
Deres fire første kastere holdt vores godt nede og havde 5 af vores nede på et tidspunkt, hvor vi skulle score omkring 60 på de sidste 10 overe.
Heldigvis havde Frem glemt at tilsige den femte kaster og heldigvis havde vi Amod Mahajadan (50 not out), der spillede en rutineret halvleg og ikke gik i panik som visse andre. Han og et antal ekstra sørgede for at vi passerede med små tre overe igen for 7 gærder
Zaaid Sethi ben for – og den ser plum ud
Ehsan Karimi (tv) og Amod Mahajdan sørgede for de vinden point mod Frem
Juniorkamp næsten midt i juli
En af følgerne af pandemien – og det er ikke så dårligt – er at der kan spilles en juniorklubkamp i juli.
I torsdag gæstede AB's juniorhold vores bane. Det blev kort.
AB lavede 59 (Musa Mahmood 2/0) og vi passerede i den sjette over for 2 gærder (Musa Mahmood 30x)
Et historisk billede – juniorklubkamp midt i juli
Noget af et fremstød af Lucky